Bagraškels - Vikipēdija

# Bagraškels

### Vikipēdijas raksts

Bagraškels
Bagraškels no kosmosa, 2004. gada novembris
Koordinātes: | 42°00'Z 87°00'A
Platība: | 1 010 km2
Maks. garums: | 55 km
Vid. dziļums: | 10 m
Maks. dziļums: | 16 m
Tilpums: | 7,74 km3
Augstums vjl.: | 1 030 m
Izteka: | Končedarja
Sateces baseins: | km2
Sateces baseina valstis: | Ķīna
Salas: |
Apdz. vietas krastos: |

Bagraškels (Bosten Hu, Bagrax-hu, Bagrasch-köl, Baghrasch köl, Bagratsch-kul, Bositeng Hu) - liels saldūdens ezers Ķīnā, lielākais ezers Siņdzjanas uiguru autonomajā rajonā.

Ezeru iedala divās daļās - Lielais un Mazais Bagraškels. Ezeram smilšainas pludmales, vietām attīstās rekreācijas tūrisms. Ziemeļu piekrastē līdz 4 km augsti kalni. Bagāts ar zivīm. Ezera gultnes austrumu daļā izplūst karstie avoti, kas jūtami paaugstina ūdens temperatūru. Tomēr no novembra līdz martam aizsalst.

Bagraškela vecums - ap 4000 gadu. Seno ķīniešu rakstītajos avotos (527. pmē) norādīts, ka Bagraškela vietā bijis purvains apvidus. Savukārt mūsu ēras XIX gadsimta sākumā ezers bijis ievērojami lielāks - 138 km garš.

Šajā sausajā Ķīnas apvidū tik lielam ezeram ir liela nozīme - tas apgādā ar ūdeni plašus apvidus. Pārmērīgas ūdens ņemšanas dēļ ezers pēdējā laikā strauji samazinās.

100 km dienvidaustrumos no Bagraškela 1960. gada 1. aprīlī sāka darboties Ķīnas kodolieroču izmēģinājumu poligons (Lobnora poligons). Laikaposmā starp 1964. un 1996. gadu šeit notika 45 kodolsprādzieni, tai skaitā līdz 1980. gadam - virs zemes. Virszemes kodolizmēģinājumi izraisīja protestus vietējo uiguru vidū, pastiprinot centienus pēc neatkarības. Vietējie iedzīvotāji ir pārliecināti, ka viņu veselības stāvoklis kodolizmēģinājumu dēļ ir jūtami pasliktinājies.

Lobnora poligonu paredzēts pārveidot par augstas radioaktivitātes atkritumu glabātuvi.

Saturs iegūts no "http://lv.wikipedia.org../../../b/a/g/Bagra%C5%A1kels.html"

Kategorijas: Ķīnas ezeri | Izzūdošie ezeri

##### Views

- Raksts
- Diskusija
- Pašreizējā versija

##### Meklēt

##### Citās valodās

- Česky
- Deutsch
- English
- Svenska
- 中文